laion/Wikipedia-Exotic huggingface dataset:
מגדל סקיי

מגדל סקיי (באנגלית: Sky Tower) הוא מגדל תקשורת, הממוקם במרכז העסקים הראשי של אוקלנד, שבניו זילנד. מקומת הקרקע ועד לקצהו של התורן מפרידים 328 מטר, דבר שעושה את המגדל למבנה הגבוה ביותר בחצי הכדור הדרומי. המבנה הוא חלק מקזינו SKYCITY Auckland. בניית המגדל החלה בשנת 1995 והוא נפתח לאחר שנתיים ו-9 חודשים, ב-3 במרץ 1997. 15,000 מטר מעוקב של בטון, 2,000 טונות של פלדה מחוזקת, ו-660 טון של פלדה מבנית שימשו לבניית המגדל. התורן לבדו שוקל למעלה מ-170 טון. המגדל מושך כ-600,000 מבקרים בשנה. בנוסף לשימוש המגדל לתצפית ובידור, המגדל משמש לתקשורת, ולשידור עם APE‏ (Auckland Peering Exchange) שממוקמת בקומה 48. כמו כן קבוצה של שדרני רדיו חולקת משדר FM במגדל, ול-TV3 ול-TV4 יש משדר משני במגדל. החלק העליון של המגדל מכיל מסעדה מסתובבת ומספר עמדות תצפית. מדיה וקבצים בנושא מגדל סקיי בוויקישיתוף אתר האינטרנט הרשמי של מגדל סקיי מגדל סקיי, ברשת החברתית אינסטגרם ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
דיוויזיית פאנצר מוצנחת השנייה הרמן גרינג

דיוויזיית פאנצר מוצנחת השנייה הרמן גרינג (בגרמנית: Fallschirm-Panzergrenadier-Division 2 "Hermann Göring") הייתה דיוויזיית שריון של הוורמאכט שלחמה במלחמת העולם השנייה. הדיוויזיה הוקמה ב-24 בספטמבר 1944, והפכה למבצעית באוקטובר של אותה שנה. היא הייתה יחידת פאנצר, אולם הייתה כפופה ללופטוואפה, ואנשיה שימשו בחלקם כפלשירמיאגר (צנחנים). יחד עם הדיוויזיה האחות שלה, דיוויזיית פאנצר מוצנחת הראשונה הרמן גרינג, היא היוותה את קורפוס הפאנצר המוצנח הרמן גרינג. כמפקדה הראשון של הדיוויזיה מונה אריך ולטר. קורפוס הרמן גרינג נכלל בתחילה תחת ארמיית הפאנצר השלישית שהייתה חלק מקבוצת ארמיות מרכז. הדיוויזיה השתתפה בנסיגה מאזור קורלנד לפרוסיה המזרחית, ובנובמבר הועברה תחת הארמייה הרביעית. הדיוויזיה ספגה אבדות כבדות במבצע ויסלה-אודר, ובאפריל 1945 נשלחה דרך הים לשלזיה משם נהדפה בהדרגה אל סקסוניה. קורפוס הרמן גרינג ביצע מאמצים נואשים להיחלץ מהכיתור של הצבא האדום באזור דרזדן כדי להיכנע לצבא ארצות הברית, אולם נכשל בכך. ב-8 במאי נכנעו שרידי קורפוס הרמן גרינג לרוסים. גנרל-מיור אריך ולטר (24 בספטמבר 1944 - נובמבר 1944) אוברסט וילהלם זות (נובמבר 1944 - ינואר 1945) אוברסט גאורג זיגרס (ינואר 1945 - מרץ 1945) אוברסט הלמוט הופנבך (מרץ 1945 - 27 במרץ 1945) גנרל-מיור אריך ולטר (27 במרץ 1945 - 8 במאי 1945) Windrow, Martine. Luftwaffe Airborne & Field Units. UK: Osprey Publishing, 1972. Ruffner, Kevin Conely. Luftwaffe Field Divisions. Oxford: Osprey Publishing, 1990. Williamson, Gordon. The "Hermann Göring" Division. Oxford: Osprey Publishing, 2003. דיוויזיית פאנצר מוצנחת השנייה הרמן גרינג באתר lexikon-der-wehrmacht (בגרמנית) דיוויזיית פאנצר מוצנחת השנייה הרמן גרינג באתר Axis History (באנגלית)
פאטימה (פורטוגל)

פאטימה (פורטוגלית: Fátima) היא עיר בפורטוגל שהתפרסמה בשנת 1917 בעקבות האירוע של גבירתנו מפאטימה, ומאז הפכה לאתר עלייה לרגל. פאטימה ממוקמת למרגלות רכס Serra de Aire. היא נמצאת 123 ק"מ צפונית לליסבון ו-187 ק"מ דרומית לפורטו. המסורת מיחסת את השם פאטימה לנסיכה מוסלמית, שלאחר כיבוש האזור על ידי הנוצרים נחטפה ואולצה להתנצר (כך בגרסה המוסלמית) או שהתאהבה באחד החוטפים והתנצרה (כך בגרסה הנוצרית). ערך מורחב – גבירתנו מפאטימה ב-13 במאי 1917 חזו 3 ילדים, שיצאו לרעות כבשים, ב"גבירה ישובה על עץ, לבושה שמלה לבנה ועוטה רעלה". היא הורתה להם לחזור למקום בחודשים הבאים, בכל 13 לחודש. הילדים אכן חזרו כמבוקש וב-13 באוקטובר הציגה עצמה כ"גבירת מחרוזת התפילה", וביקשה להקים במקום כנסייה. דבר ההתגלות התפרסם, ורבים הגיעו למקום כל 13 לחודש. בהתגלות של ה-13 באוקטובר צפו כ-70,000 איש. בהמשך נולדה האמונה כי הגבירה הייתה מרים, אם ישו. הכנסייה הקתולית לא הכירה באירוע כהתגלות עלי אדמות של מרים. ובכל זאת אישרה, ב-1932, למאמינים לסגוד לגבירה מפאטימה ולהקים שם כנסייה. על פי האמונה הקפלה שנבנתה במקום המדויק של ההתגלות היא בעלת סגולות מרפא. במקום הוקם "המתחם המקודש של גבירתנו מפאטימה" (Santuário de Nossa Senhora do Rosário de Fátima). המתחם כולל שלושה מבנים עיקריים: "הבזיליקה של גבירתנו של המחרוזת" (Basílica de Nossa Senhora do Rosário) עם מגדל פעמונים בגובה 65 מטר. הקפלה של ההתגלויות (Capelinha das Aparições). "בזיליקת השילוש הקדוש" בזיליקה ענקית, הכנסייה הנוצרית הרביעית בגודלה בעולם[דרוש מקור]. ב-1967, במלאת 50 שנה להתגלות, ביקר האפיפיור פאולוס השישי בפאטימה. האפיפיור בנדיקטוס השישה עשר ביקר במקום ב-2010. אתר האינטרנט הרשמי של פאטימה (בפורטוגזית, בספרדית ובאנגלית) פאטימה ב-150 שניות, סרטון (פורטוגזית ואנגלית) הסבר פסיכולוגי לאירועי 1917 בפטימה (באנגלית) פאטימה, באתר אנציקלופדיה בריטניקה (באנגלית) אסתר זנדברג, הסוד הפחות נודע של פורטוגל, והנס שמסתתר בחובו, באתר הארץ, 19 במאי 2021 ערך זה הוא קצרמר בנושא פורטוגל ובנושא נצרות. אתם מוזמנים לתרום לוויקיפדיה ולהרחיב אותו.
בית הספר וורטון

וורטון (באנגלית: The Wharton School) הוא בית ספר אמריקאי למנהל עסקים, השייך לאוניברסיטת פנסילבניה. בית הספר נוסד בשנת 1881 על ידי ג'וזף וורטון, שקיווה שבוגריו יהוו "עמודי תווך" בתחומם במישור הציבורי והפרטי. וורטון הוא בית הספר למנהל עסקים הוותיק בעולם ונחשב לאחד מהמובילים בעולם בתחומו. מוסד זה הניב את כמות הבוגרים המילארדרים הגדולה ביותר בארצות הברית. נכון לשנת 2005, מציע בית הספר תוכניות בלימודי ראיית חשבון, מדיניות ציבורית, מימון, ניהול מערכות בריאות, ביטוח וניהול סיכונים, אתיקה עסקית, ניהול, שיווק, תפעול וניהול מידע, נדל"ן וסטטיסטיקה. בבית הספר לומדים כ-2340 סטודנטים לתואר ראשון וכ-1690 סטודנטים במסלולי תואר מוסמך במנהל עסקים (MBA). לוורטון גם תוכנית לדוקטורט (PhD). בוורטון מועסקים כ-300 חברי סגל במשרה מלאה. כל הסטודנטים ל-MBA נדרשים לעבור תקופת "טרום-לימודים" על מנת להביאם לרמת ידע מינימלי נדרשת. בתקופה זו לומדים הסטודנטים חשבונאות ומימון, מיקרו-כלכלה, סטטיסטיקה וניתוח פיננסי. כמו כן, נערכים קורסים בהיסטוריה עסקית, שפות וסמינרים בנושא מיומנויות תקשורת, מחשוב, סחר וניהול קריירה. התלמידים במסלול תואר מוסמך במנהל עסקים בוחרים בשנת הלימודים השנייה שלהם אחת מ-18 התמחויות שונות שמציע בית הספר, או אופציה לשלב שתי התמחויות שונות. במשך השנים האחרונות דורג וורטון על ידי גופים שונים במקום הראשון מבין כל תוכניות תואר מוסמך במנהל עסקים המובילות בארצות הברית. דונלד טראמפ - נשיא ארצות הברית ואיל-הון. וורן באפט - איל-הון אמריקני המתמחה בהשקעות ומדורג במקום השלישי בטבלת עשירי העולם. אילון מאסק - מייסד SpaceX, PayPal, טסלה מוטורס, ועוד. לאונרד לאודר - איל-הון אמריקני. סונדאר פיצ'אי - מנכ"ל חברת גוגל. רות פורת - CIO חברת אלפאבית (גוגל). נאסים טאלב - מפתח תאוריית הברבור השחור לוורטון למעלה מ-81,000 בוגרים מ-140 מדינות והם מקיימים ארגוני בוגרים פעילים אתר האינטרנט הרשמי של בית הספר וורטון (באנגלית) בית הספר וורטון, ברשת החברתית פייסבוק בית הספר וורטון, ברשת החברתית אקס (טוויטר) בית הספר וורטון, ברשת החברתית אינסטגרם בית הספר וורטון, סרטונים בערוץ היוטיוב תהליך הקבלה לוורטון שיתוף הפעולה וורטון והמרכז הבינתחומי הרצליה Deniz Çam, The 10 Schools That Produce The Most Forbes 400 Billionaires, Forbes (באנגלית) Peter Jacobs, Here's Why UPenn Produces More Billionaires Than Any Other School In The World, Business Insider (באנגלית אמריקאית)
ברבור הטונדרה

ברבור הטונדרה (שם מדעי: Cygnus columbianus) הוא מין של ברבור ממשפחת הברווזיים החי באזורי הטונדרה הארקטית ובאגמים והנהרות סביבה, כשבחורף הוא נודד לאזורים ממוזגים יותר. לברבור זה שני תת-מינים החיים בשתי אזורי מחיה: ברבור קטן (Cygnus columbianus bewickii) - מצוי ברוסיה וצפון אירופה ברבור שורק (Cygnus columbianus columbianus) - מצוי בצפון אמריקה הוא מהקטנים שבברבורים אך עדיין עוף גדול מאוד. אורכו 115-150 ס"מ, מוטת הכנפיים 168-211 ס"מ ומשקלו 3.4-9.6 ק"ג. הוא לבן ובעל מקור שחור עם עיטור צהוב מעליו. הנקבות קטנות מהזכרים. הברבור משמיע קול הדומה לשריקה ומכאן שם תת-המין האמריקאי. הברבור הוא עוף צמחוני שניזון בעיקר מזרעי דגנים, צמחי מים ועשבים שונים וכן מחרקים ורכיכות קטנות. הוא מצוי בחבורות הנודדות בחורף לאזורים חמים יותר. בעונת הרבייה הזכרים מתחרים ביניהם ויוצרים רעש גדול. מדיה וקבצים בנושא ברבור הטונדרה בוויקישיתוף ברבור הטונדרה, באתר ITIS (באנגלית) ברבור הטונדרה, באתר NCBI (באנגלית) ברבור הטונדרה, באתר האנציקלופדיה של החיים (באנגלית) ברבור הטונדרה, באתר Internet Bird Collection (באנגלית) ברבור הטונדרה, באתר GBIF (באנגלית) ברבור הטונדרה, באתר אנציקלופדיה בריטניקה (באנגלית) ברבור הטונדרה באתר הרשימה האדומה של IUCN
נצים

נצים (שם מדעי: Accipitrinae) היא תת-משפחה של דורסי יום בינוניים ממשפחת הנציים. בקבוצה זו מצויים המינים הקטנים ביותר במשפחת הנציים, אך ישנם גם מינים גדולים כמו נץ גדול, שיכול להביס ארנבת. מינים אלה מצויים ביערות או אזורים סבוכים מעט, והם בעלי כנפיים רחבות ומעוגלות המאפשרות להם לעוף בין העצים. טרפם העיקרי של הנצים הוא ציפורים קטנות שלא הבחינו בנץ. הוא מפתיע אותן והורג עם הטלפיים הקטלניות שלו. הם משתמשים במקורם החזק לקרוע פיסות בשר. כמו מרבית הדורסים, גם נקבות הנצים גדולות מהזכרים. תת-משפחה נצים (Accipitrinae) סוג נץ (Accipiter) סוג ומין יחיד נץ ארוך זנב (Urotriorchis macrourus) סוג נץ אוסטרלי (Erythrotriorchis) סוג ומין יחיד נץ דוריאה (Megatriorchis doriae) בעבר צורפו לקבוצה זו מיני הסוג נץ אפור וכן נץ גבאר אך הם עברו לתת-משפחה נצים אפורים (Melieraxinae). נצים, באתר ITIS (באנגלית) נצים, באתר NCBI (באנגלית)
נצים אפורים

נצים אפורים (שם מדעי: Melieraxinae) היא תת-משפחה של דורסי יום בינוניים ממשפחת הנציים. בעבר הם שויכו לתת-משפחת הנצים. הם כוללים כיום שני סוגים, לאחר שהמין נץ גבאר עבר לסוג ומין יחיד. סה"כ ישנם ארבעה מינים בקבוצה. לעופות דורסים אלה נוצות אפורות, פנים חסרי נוצות, מקור צהוב או אדום ורגליים מעט ארוכות המותאמות להליכה. הם חיים במישורים פתוחים וניזונים מיצורים קטנים החיים על האדמה. תפוצתם העיקרית היא באפריקה אך חלקם הגיעו גם לתימן ולערב הסעודית. אלו דורסים קטנים דמויי-נץ שאורכם הממוצע 30–50 ס"מ ומשקלם עד 850 גרם. כמו אצל רוב הדורסים, הנקבות גדולות מהזכרים. תת-משפחה נצים אפורים (Melieraxinae) סוג נץ אפור (Melierax) מין נץ אפור כהה (Melierax metabates) מין נץ אפור דרומי (Melierax canorus) מין נץ אפור מזרחי (Melierax poliopterus) סוג ומין יחיד נץ גבאר (Micronisus gabar) - בעבר היה חלק מהסוג "נץ אפור"
זרונים

זרונים (שם מדעי: Circinae) היא תת-משפחה של עופות דורסים בינוניים ממשפחת הנציים. הם ידועים בעיקר בגלל ה"זר" שסביב צווארם מהם קיבלו את השם. הזרונים הם עופות בעלי גוף בינוני, כנפיים חדות וזנב ארוך החיים בעיקר באזורים הקרובים לגופי מים שונים או ביערות לחים ומחפשים טרף בגובה נמוך. תזונתם העיקרית היא מיונקים קטנים, עופות וזוחלים שונים. חלק ממינים אלו חיים בעיקר על הקרקע ויש להם רגליים ארוכות העוזרות להם לנוע מהר וכן לחפש טרף בחורים קטנים. כך עושה האיה הזרונית האפריקנית שמחפשת אפרוחי ציפורים קטנות בתוך קינם, בעזרת רגליה הגדולות והארוכות. תת-משפחה זרונים (Circinae) סוג איה זרונית (Polyboroides) סוג זרון (Circus) סוג ומין יחיד זרון עגורי (Geranospiza caerulescens) מדיה וקבצים בנושא זרונים בוויקישיתוף זרונים, באתר אנציקלופדיה בריטניקה (באנגלית)
איזדדואר

אִיזְדָדוּאַר (או דארא), היא בתו של מלך הסאסאנים (המלך ח'וסרו השני או המלך יזדגרד השלישי - מלכם האחרון), שהייתה שבויה בידי המוסלמים. היא ניתנה על ידי הח'ליף עלי בן אבי טאלב לראש הגולה בבבל - בוסתנאי בן חנינאי, אשר גייר אותה ונשא אותה לאשה. בין צאצאיה לצאצאי שתי נשותיו האחרות של בוסתנאי היו מחלוקות על ראשות הגולה. הפולמוס סביב מעמדם ההלכתי של בני איזדדואר נמשך זמן רב, וגאוני בבל נדרשו לעסוק בפרשה זו פעמים רבות. בדרך כלל נטו גאוני בבל לראות בצאצאיה יהודים כשרים ולא בני שפחה ובסופו של דבר קיבלו צאצאי איזדדואר שוויון זכויות גמור, ואף בא מיוצאי חלציהם ראש גולה. משמת בוסתנאי, התפרסם הסכסוך על הירושה ועל מעמד הילדים בני הנוכרית. בני איזדדואר טענו שהם יורשים שוים לאחיהם, ואילו בני היהודייה טענו שבניה של איזדדואר הם עבדים בני שפחה - חלק מהרכוש שבני היהודיות יורשים מאביהם בוסתנאי. במשך שנים התייחסו חסדאי ובראדוי, בני אשתו היהודייה של בוסתנאי, לבני איזדדואר כבני שפחה. היחס כלפי בני איזדדואר נמשך גם בימיהם של צאצאי חסדאי ובראדוי. גאון סורא, רב שמואל גאון (ד'ת"צ-ד'תק"ח, 730-748), הכשיר את בני איזדדואר, שהריאדא וגדדנשאה כיהודים כשרים לכל דבר. גאונים נוספים סמכו ידיהם על פסק זה, במהלך הדורות שלאחר מכן. רב חנינאי כהנא בר רב הונא, גאון סורא (משנת ד'תקכ"ט - 769), השיא את בתו לנכדו של שהריאדא בן איזדדואר, ובכך ניתן תוקף נוסף ופרסום רב לפסק הגאונים שהכשירו את בני איזדדואר. הגאונים הניחו שאדם חכם ושומר תורה ומצוות כבוסתנאי לא היה בא על שפחה מבלי לשחררה קודם לכן, ולשאת אותה בהיתר. מקרה זה הפך לתקדים הלכתי שנעשה בו שימוש בדיון על הכלל: "אין אדם עושה בעילתו בעילת זנות", ולמסקנות יש חשיבות הלכתית עד ימינו בעניין משמעותם של נישואים אזרחיים. לאחר מות ראש הגולה חנניה בן דוד, מינו הגאונים את מר זכאי בר אחונאי, מצאצאי שהריאדא בן איזדדואר, לראש הגולה. על המינוי ערער רב נטרונאי בר חביבאי, ממשפחת חסדאי[דרוש מקור], אבל חכמי ישיבות סורא ופומבדיתא תמכו במר זכאי, ורב נטרונאי בר חביבאי עזב את בבל והיגר לספרד. י. ד. אייזנשטיין, מעשה בוסתנאי ובת המלך באוצר מדרשים בוסתנאי, ב"אנציקלופדיה יהודית" באתר "דעת" S Schechter, Saadyana: Geniza fragments of writings of R. Saadya Gaon and others, עמ' 78. S Schechter, Saadyana: Geniza fragments of writings of R. Saadya Gaon and others, עמ' 76; ראו "תולדות ישראל" לר' זאב יעבץ. ראו: שו"ת הריב"ש, סימן ו'; בית יצחק, אבן העזר סימן כ"ט אות י'; הרב חיים זבולון חרל"פ, כתב-העת נעם, (בעריכת הרב מנחם מנדל כשר), כרך ב' עמ' 245 והלאה; הרב אשר וייס, שו"ת מנחת אשר, כרך ראשון, עמ' רח; ועוד. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
טום יוז

טום יוז (באנגלית: Tom Hughes; נולד ב-18 באפריל 1986) הוא שחקן אנגלי. הוא גילם בין השאר את הדמויות מייקל רוג'רס בפרק בסדרה "מיס מארפל", ג'וני מילנגדן בדרמה "טרינטי" של ITV, שאז ג'נקל בסרט "Sex & Drugs & Rock & Roll", ברוס פירסון בסרט "צומת בחיים" וניק סלייד בדרמה המשפטית של ה-BBC "הגלימה". עוד שיחק בתפקיד הראשי בדמות ג'ו לאמב בדרמת המלחמה הקרה "המשחק", וגילם את הנסיך אלברט בדרמה "ויקטוריה". יוז נולד וגדל בעיר צ'סטר שבמחוז צ'שייר, ולמד בבית הספר התיכון אפטון-ביי-צ'סטר. הוא היה חבר בלהקת התיאטרון לנוער צ'שייר ובלהקת התיאטרון Jigsaw Music Theatre Company. ב-2008 סיים לימודי תואר ראשון במשחק באקדמיה המלכותית לאמנות הדרמה. ב-2009 השתתף יוז בספין אוף של ה-BBC לסדרה "חדר מיון" הסרט "Casualty 1909", ובסדרת הדרמה "טריניטי" של רשת ITV. ב-2010 הופיע בסרט הביוגרפי של איאן דיורי (אנ') - "Sex & Drugs & Rock & Roll" בדמות שאז ג'נקל חברו ללהקה של דיורי. עוד באותה שנה כיכב בתפקיד ברוס פירסון המרדן בדרמה הקומית של ריקי ג'רווייס וסטיבן מרצ'נט "צומת בחיים". בתיאטרון שיחק יוז במחזה "Sweet Nothings" מאת דייוויד הארוור שהוצג בתיאטרון יאנג ויק בבימויו של לוק בונדי. הוא היה מועמד לפרס הקולנוע הבריטי העצמאי לשחקן המבטיח ביותר לשנת 2011. ב-2011 שיחק יוז בתפקיד ניק סלייד, מתמחה במשרד עורכי דין, בסדרת הדרמה המשפטית של ה-BBC "הגלימה". בנוסף הופיע במותחן "Page Eight" לצדם של רייף פיינס ורייצ'ל וייס. יוז היה הגיטריסט של להקת האינדי Quaintways אבל עזב את הלהקה באפריל 2011. ב-2009 הופיע יוז במסע פרסום של חברת ברברי לצדה של אמה ווטסון. ב-2012 גילם את דוכס יורק ואומייל בהפקת ה-BBC לפי מחזותיו ההיסטוריים של שייקספיר, "הכתר החלול". ב-2016 כיכב יוז בדמות הנסיך אלברט בדרמה "ויקטוריה" של ITV בכיכובה של ג'נה קולמן. מדיה וקבצים בנושא טום יוז בוויקישיתוף טום יוז, במסד הנתונים הקולנועיים IMDb (באנגלית) טום יוז, באתר AllMovie (באנגלית) טום יוז, במסד הנתונים הקולנועיים KinoPoisk (ברוסית) "Chester actor Tom Hughes stars in BAFTA-nominated film". Chester Chronicle. 28 בינואר 2010. {{cite news}}: (עזרה) "Cemetery Junction – Tom Hughes and Jack Doolan interview". Indie London. "BBC One Programmes – Silk". BBC. "BBC One Programmes – Silk – Nick Slade – actor Tom Hughes". BBC. "BBC America - the Game". BBC. אורכב מ-המקור ב-2015-11-26. נבדק ב-2016-11-03. Tom Hughes: IMDb Profile. "Sweet Nothings – Young Vic". Young Vic. נבדק ב-13 במרץ 2011. {{cite web}}: (עזרה) "2010 Nominations – British Independent Film Awards". British Independent Film Awards. אורכב מ-המקור ב-2011-10-04. נבדק ב-13 במרץ 2011. {{cite web}}: (עזרה)
דאות

דאות (שם מדעי: Elaninae) היא תת-משפחה של דורסי יום ממשפחת הנציים. הדאות דומות לנצים קטנים ובעלות דמיון גם לדיות אך קטנות מהן בהרבה. לרוב הדאות נוצות לבנות, עיניים אדומות גדולות, כנפיים רחבות וזנבות ארוכים וממוזלגים. חיות בעיקר באזורים חמים ותרות אחר טרף בגובה נמוך מעל הקרקע. טרפן העיקרי הוא מכרסמים, עופות קטנים וגם חרקים גדולים. עם זאת אחד המינים מתמחה בטרף של עטלפים - נץ העטלפים. הן חיות באסיה ובאירופה, וכמה מינים חיים גם באמריקה, באוסטרליה ובאפריקה. תת-משפחת דאות (Elaninae) סוג דאה (Elanus) מין דאה שחורת-כתף (Elanus caeruleus) מין דאה שחורת-כנף (Elanus axillaris) מין Elanus leucurus מין Elanus scriptus סוג ומין יחיד דיית זנב מספריים (Chelictinia riocourii) סוג ומין יחיד דיית הפנינה (Gampsonyx swainsonii) סוג ומין יחיד דיה זנב סנונית (Elanoides forficatus) סוג ומין יחיד נץ עטלפים (Macheiramphus alcinus)
עיטי-נחשים

עיטי-נחשים (שם מדעי: Circaetinae) היא תת-משפחה של עופות דורסים בינוניים ממשפחת הנציים. לעיטים אלו מקור קצר וחד, ראש גדול עם עיניים צהובות ורגלים בעלי קשקשים חדים העוזרים להם להתמודד עם מזונם העיקרי - נחשים. ואולם מינים רבים לא מתבססים על נחשים אלא על טרף קטן של יונקים קטנים, עופות וזוחלים שונים וכן מנבלות. מצויים ברחבי אפריקה ואסיה באזורים הטרופיים וכמה מינים מתמחים בתנאי יובש. חלק מהמינים בקבוצה גדולים מאוד כמו העיט הפיליפיני שהוא אחד מהדורסים הגדולים בעולם וששוקל 7 ק"ג בממוצע והוא טורף אימתני של חיות קטנות יותר. תת-משפחה עיטי-נחשים (Circaetinae) סוג ומין יחיד חיוויאי מוקיון (בטלאור) (Terathopius ecaudatus) סוג חיוויאי (Circaetus) סוג עיט נחשים אסייתי (Spilornis) סוג ומין יחיד עיט פיליפיני (Pithecophaga jefferyi) - שייך לעיטים טרופיים. סוג ומין יחיד עיט נחשים מדגסקרי (Eutriorchis astur)
פרידריך השני, דוכס סקסוניה-גותה-אלטנבורג

פרידריך השני, דוכס סקסוניה-גותה-אלטנבורג (בגרמנית: Friedrich II Herzog von Sachsen-Gotha-Altenburg;‏ 28 ביולי 1676 – 23 במרץ 1732) היה דוכס סקסוניה-גותה-אלטנבורג בין השנים 1691–1732. פרידריך נולד ב-28 ביולי 1676 בגותה שהשתייכה לדוכסות סקסוניה-גותה-אלטנבורג, לפרידריך הראשון, דוכס סקסוניה-גותה-אלטנבורג, ולמגדלנה זיבילה מסקסוניה-וייסנפלס, בתו של אוגוסט, דוכס סקסוניה-וייסנפלס. ב-2 באוגוסט 1691 מת אביו פרידריך הראשון, דוכס סקסוניה-גותה-אלטנבורג, ופרידריך עלה לשלטון במקומו. מכיוון שהיה קטין שלטו במקומו כעוצרים ברנהרד הראשון, דוכס סקסוניה-מיינינגן והיינריך, דוכס סקסוניה-רמהילד. בשנת 1693 חזר פרידריך ממסע שערך בהולנד ובאנגליה ותפס את השלטון לבדו. פרידריך הרחיב מאוד את חצרו, ועל מנת לעמוד בהוצאות המרובות, נהג להשכיר את חייליו לנסיכים זרים. בתחום מדיניות הפנים המשיך פרידריך במדיניותו של אביו, והקים בית יתומים, בית יולדות ובית משוגעים. כמו כן קנה פרידריך את אוסף המטבעות הגדול של אנטון גינטר השני, רוזן שוורצבורג-זונדרסהאוזן-ארנסטאדט. פרידריך הרחיב את שטחי הדוכסות, על ידי סיפוח שטחים מדוכסויות סקסוניה-קובורג (1699), סקסוניה-אייזנברג (1707), וסקסוניה-רמהילד (1710), ובכך הגיעה הדוכסות לשיא תפארתה. ב-23 במרץ 1732 מת פרידריך, ובנו פרידריך השלישי, דוכס סקסוניה-גותה-אלטנבורג עלה לשלטון במקומו. ב-7 ביוני 1696 התחתן פרידריך עם מגדלנה אוגוסטה, נסיכת אנהלט-צרבסט, בתו של קרל, נסיך אנהלט-צרבסט. ממנה היו לו 19 ילדים: סופיה (1697–1703). פרידריך (1699–1772). בן (1700). וילהלם (1701–1771). קרל פרידריך (1702–1703). בת (1703). יוהאן אוגוסט (1704–1767). כריסטינה (1705). כריסטיאן וילהלם (1706–1748). לודוויג ארנסט (1707–1763). עמנואל (1709–1710). מוריץ (1711–1777). סופיה (1712). קרל (1714–1715). פרדריקה (1715–1775). בן (1716). מגדלנה זיבילה (1718). אוגוסטה (1719–1772). יוהאן אדולף (1721–1799). מדיה וקבצים בנושא פרידריך השני, דוכס סקסוניה-גותה-אלטנבורג בוויקישיתוף פרידריך השני, דוכס סקסוניה-גותה-אלטנבורג, באתר "Find a Grave" (באנגלית)
בכבלי אנוש (סרט, 1934)

בכבלי אנוש (באנגלית: Of Human Bondage) הוא סרט קולנוע אמריקאי משנת 1934 המבוסס על רומן בשם זה מאת סומרסט מוהם משנת 1915. עוד שני סרטים נוספים המבוססים על אותו רומן הופקו: ב-1946 בכיכובם של פאול הנרייד ואלינור פארקר ב-1964 בכיכובם של לורנס הארווי וקים נובק. בתפקידים הראשיים מככבים לסלי הווארד שהיה אז כבר מפורסם ובטי דייוויס שלא הייתה מפורסמת. הסרט הזה הקפיץ את הקריירה שלה והיא גם זכתה עבור משחקה בו במועמדות לפרס אוסקר לשחקנית הטובה ביותר. יוצרי הסרט נאלצו לשנות את התסריט בהתאם לקוד הייז. לפי הספר היה על דייוויס לשחק בתפקיד זונה שנכנסה להריון מחוץ לנישואים ומתה מעגבת. במקום זה שונה התסריט למלצרית שהרה לאחר נישואים ומתה לבסוף משחפת. הספר, שיש בו יסודות אוטוביוגרפיים, מתאר גבר הקשור לאשה בכבלי אהבה אנושיים ובלתי מובנים למרות היחס המבזה שלה כלפיו. פיליפ קארי (לסלי הווארד) הוא סטודנט בריטי לציור בפריז. לאחר שהמורה שלו אומר לו הוא חסר כישרון, הוא מחליט לחזור ללונדון וללמוד רפואה. הוא ביישן ומוטרד בעיקר מנכותו המתבטאת בצליעה בגלל רגל קלוטה. הוא מתאהב במילדרד רוג'רס (בטי דייוויס), מלצרית בבית תה אך היא מתעלמת מחיזוריו ומתנהגת אליו בגסות. למרות זאת הוא חושב עליה כל הזמן בדמיונו ונכשל בגלל זה בבחינות. כאשר הוא מציע לה נישואים היא מבשרת לו שהיא עומדת להתחתן עם אדם עשיר המבקר אף הוא בבית התה. פיליפ מתחיל ידידות עם נורה (קיי ג'ונסון) אבל בשלב שהקשר ביניהם מתהדק, מופיעה מילדרד עם תינוקת ואומרת שבעלה נטש אותה. פיליפ מרחם עליה, מנתק קשר עם נורה ותומך כספית במילדרד. היחסים ביניהם מידרדרים, מילדרד מפלרטטת עם חברו הטוב של פיליפ ונוסעת אתו לפריז. גם שהיא חוזרת בפעם השנייה לפיליפ הוא מקבל אותה. היחסים ביניהם מידרדרים, מילדרד צועקת על פיליפ, מבזה אותו ועוזבת אותו לאחר שקרעה את כל ספריו ושרפה את הכסף שהיה בחדרו. פיליפ נאלץ להפסיק את לימודיו ונאלץ לעבוד כמוכר בחנות. לאחר זמן הוא מקבל מכתב המודיע לו כי דודו נפטר והשאיר כסף המאפשר לו לסיים את לימודי הרפואה. הוא מתיידד בבית החולים עם אחד החולים המזמין אותו לביתו שם מתיידד פיליפ עם בתו, סאלי (פרנסס די). הוא עובר ניתוח מוצלח לתיקון הרגל הקלוטה, דבר המגביר את ביטחונו העצמי. פיליפ מקבל פתק ובו כתובתה של מילדרד. הוא מגיע לחדרה ורואה שמצבה חמור. הוא מאבחן שחפת והיא אומרת לו שהתינוקת מתה. הוא שולח אותה לבית חולים אך היא מתה כעבור זמן קצר. כעת נפגש פיליפ עם סאלי ואומר לה שהשתחרר מהכבלים שקשרו אותו למילדרד, מבקש את ידה והיא נענית לו. מדיה וקבצים בנושא בכבלי אנוש בוויקישיתוף "בכבלי אנוש", במסד הנתונים הקולנועיים IMDb (באנגלית) "בכבלי אנוש", באתר נטפליקס "בכבלי אנוש", באתר AllMovie (באנגלית) "בכבלי אנוש", באתר Rotten Tomatoes (באנגלית) "בכבלי אנוש", באתר אידיבי "בכבלי אנוש", במסד הנתונים הקולנועיים KinoPoisk (ברוסית) בכבלי אנוש (1934), באתר TCM
פיטר דל וצ'ו

פיטר דל וצ'ו (אנגלית: Peter Del Vecho) חבר בגילדת המפיקים של אמריקה, הוא מפיק סרטי אנימציה באולפני ההנפשה של וולט דיסני ומוכר בעיקר בשל זכייתו, בשיתוף עם הבמאים ג'ניפר לי וכריס באק, בפרס האוסקר לסרט המונפש הטוב ביותר על הסרט "לשבור את הקרח" משנת 2013. דל וצ'ו גדל בעיר קוינסי באזור החוף הדרומי של מסצ'וסטס, על גבול בוסטון. בשנת 1980 סיים את לימודיו בהפקת תיאטרון במכללה לאומנויות של אוניברסיטת בוסטון, ועבד בתיאטרון במשך 15 שנה. ב-1995, אחרי שעבד תיאטרון גאת'רי שבמינאפוליס במשך 10 שנים, גויס על ידי אולפני ההנפשה של וולט דיסני, שם החל בניהול הפקה ולאחר מכן עבר להפקה. דל וצ'ו הפיק עבור דיסני מספר סרטים. מלבד "לשבור את הקרח" (2013) הפיק גם את "הנסיכה והצפרדע" (2009), "פו הדב" (2011), ושימש כמפיק שותף בסרט "כוכב המטמון" (2002) שביימו ג'ון מוסקר ורון קלמנטס. באביב של שנת 2015 הפיק את סרט האנימציה הקצר "קדחת הקרח" שהתבסס על הדמויות מהסרט "לשבור את הקרח" שגם הוא בוים על ידי לי ובאק. במרץ 2015 הודיעה דיסני שדל וצ'ו יפיק את הסרט "לשבור את הקרח 2", סרט המשך ל"לשבור את הקרח", שגם הוא יבוים על ידי לי ובאק. מדיה וקבצים בנושא פיטר דל וצ'ו בוויקישיתוף פיטר דל וצ'ו, במסד הנתונים הקולנועיים IMDb (באנגלית) פיטר דל וצ'ו, באתר MusicBrainz (באנגלית) "Oscar Winners 2015: The Complete List - 86th Academy Awards". Oscar.com. Shanahan, Mark; Meredith Goldstein (6 בפברואר 2014). "'Frozen' producer Peter Del Vecho has South Shore roots". Boston Globe. נבדק ב-21 באפריל 2014. {{cite news}}: (עזרה) Laskowski, Amy (28 בפברואר 2014). "Frozen Producer Heads to the Oscars". BU Today. נבדק ב-21 באפריל 2014. {{cite news}}: (עזרה) "Peter Del Vecho". IMDB. נבדק ב-2014-03-20. Gettell, O. (3 בספטמבר 2014). "Disney short 'Frozen Fever' coming in spring 2015, with new song". Los Angeles Times. נבדק ב-2014-09-06. {{cite web}}: (עזרה) Graser, M. (12 במרץ 2015). "Disney Announces 'Frozen 2′". Variety. נבדק ב-2015-03-15. {{cite web}}: (עזרה)
גיקה

האם התכוונתם ל... אלכסנדרו דימיטריה גיקה – משליטי נסיכות ולאכיה, על שמו קרויה העיר אלכסנדריה (רומניה). גריגורה אלכסנדרו גיקה – משליטי נסיכות מולדובה דימיטריה גיקה – מראשי ממשלת רומניה יון גיקה – מראשי ממשלת רומניה